РЕГЛАМЕНТ (ЕО) № 1119/2007 НА КОМИСИЯТА
от 27 септември 2007 година
за дерогация от Регламент (ЕО) № 581/2004 относно откриване на постоянна тръжна процедура за възстановяванията при износ на някои видове масло и от Регламент (ЕО) № 582/2004 относно откриване на постоянна тръжна процедура за възстановяванията при износ на обезмаслено мляко на прах
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 31, параграф 3, буква б) и параграф 14 от него,
като има предвид, че:
(1)
Настоящата ситуация на пазара на мляко и млечни продукти даде възможност в Регламент (ЕО) № 660/2007 на Комисията от 14 юни 2007 г. за определяне на възстановяванията при износ на мляко и млечни продукти (2) да не бъдат определени възстановяванията при износ, считано от 15 юни 2007 г. Вероятно е тази ситуация да се запази няколко месеца.
(2)
В член 2, параграф 2 от Регламент (ЕО) № 581/2004 на Комисията (3) и в член 2, параграф 2 от Регламент (ЕО) № 582/2004 на Комисията (4) се посочва периодът за подаване на заявленията във връзка с тръжната процедура за възстановявания при износ на масло и обезмаслено мляко на прах. Предвид настоящата ситуация и за да се избегнат излишни административни процедури и задължения, е целесъобразно и се счита достатъчно да има само един период за подаване на офертите за всеки месец през последното тримесечие на 2007 г.
(3)
Необходимо е следователно да се направи дерогация от регламенти (ЕО) № 581/2004 и (ЕО) № 582/2004.
(4)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 2, параграф 2 от Регламент (ЕО) № 581/2004 периодите за подаване на оферти за месеците от октомври до декември 2007 г. са следните:
а)
за октомври 2007 г. периодът на тръжната процедура започва на 9 и приключва на 16 октомври;
б)
за ноември 2007 г. периодът на тръжната процедура започва на 6 и приключва на 13 ноември;
в)
за декември 2007 г. периодът на тръжната процедура започва на 4 и приключва на 11 декември.
Ако началната дата съвпада с официален празник, периодът започва на следващия работен ден. Ако крайната дата съвпада с официален празник, периодът приключва на предишния работен ден.
Периодите на тръжна процедура започват и приключват в 13:00 часа (брюкселско време).
Член 2
Чрез дерогация от член 2, параграф 2 от Регламент (ЕО) № 582/2004 периодите за подаване на оферти за месеците от октомври до декември 2007 г. са следните:
а)
за октомври 2007 г. периодът на тръжната процедура започва на 9 и приключва на 16 октомври;
б)
за ноември 2007 г. периодът на тръжната процедура започва на 6 и приключва на 13 ноември;
в)
за декември 2007 г. периодът на тръжната процедура започва на 4 и приключва на 11 декември;
Ако началната дата съвпада с официален празник, периодът започва на следващия работен ден. Ако крайната дата съвпада с официален празник, периодът приключва на предишния работен ден.
Периодите на тръжна процедура започват и приключват в 13:00 часа (брюкселско време).
Член 3
Държавите-членки уведомяват операторите за новите дати по начин, който те считат за най-подходящ.
Член 4
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 27 септември 2007 година.